b'\n_START_ARTICLE_\nTa\xc5\xa1kin\xc4\x97 grafika\n_START_PARAGRAPH_\nTa\xc5\xa1kin\xc4\x97 grafika (rastrin\xc4\x97 grafika) \xe2\x80\x93 tai skaitmenini\xc5\xb3 iliustracij\xc5\xb3 saugojimo b\xc5\xabdas, kai paveikslai sudaryti i\xc5\xa1 ma\xc5\xbe\xc5\xb3 ta\xc5\xa1k\xc5\xb3, ne i\xc5\xa1 vektorini\xc5\xb3 objekt\xc5\xb3, naudojam\xc5\xb3 vektorin\xc4\x97s grafikos formatuose. Jie nusakomi matmenimis, pavyzd\xc5\xbeiui, 800 ta\xc5\xa1k\xc5\xb3 plo\xc4\x8dio ir 600 ta\xc5\xa1k\xc5\xb3 ilgio._NEWLINE_Kiekvienas ta\xc5\xa1kas vaizduojamas vienu ar keliais bitais. Vieno bito pakanka, kai paveikslas sudarytas vien i\xc5\xa1 balt\xc5\xb3 ir juod\xc5\xb3 ta\xc5\xa1k\xc5\xb3 (be pustoni\xc5\xb3 arba spalv\xc5\xb3). Keturiais bitais galima u\xc5\xbekoduoti 16 pilkio ton\xc5\xb3 arba tiek pat spalv\xc5\xb3, 8 bitais \xe2\x80\x93 256 spalvas. Didinant paveiksl\xc4\x85, did\xc4\x97ja ir j\xc4\xaf sudarantys ta\xc5\xa1kai, tod\xc4\x97l blog\xc4\x97ja paveikslo kokyb\xc4\x97._NEWLINE_Ta\xc5\xa1kin\xc4\x97s grafikos iliustracijos kuriamos specialiomis pie\xc5\xa1imo programomis, taip pat perkeliant nuotraukas \xc4\xaf kompiuter\xc4\xaf skaitmeniniais fotoaparatais, skaitytuvais ir kitais pana\xc5\xa1iais prietaisais. Da\xc5\xbenesni ta\xc5\xa1kin\xc4\x97s grafikos formatai \xe2\x80\x93 PNG, JPG, BMP, GIF, TIF ir kt.'